લશ્કરી ટેક્નોલોજીથી સજ્જ હેલિકોપ્ટરનો ઉપયોગ 1957 માં રાષ્ટ્રપ્રમુખ ડ્વિટ ડી. આઈસનહાવર માટે કરવામાં આવ્યો હતો. ડ્વિટ ડી. આઈસેનહાવરને વ્હાઈટ હાઉસથી તાત્કાલિક પેન્સિલવેનિયામાં આવેલા પોતાના સમરહાઉસ જવું હતું અને તેનો પ્રવાસ લાંબો હોવાથી બિસ્ટના બદલે વ્હાઈટ હાઉસ સુધી પહોંચી શકે તે માટે યુએચ-13 સિઓક્સનો વિકલ્પ પસંદ કરાયો અને ત્યારથી તેનો ઉપયોગ રાષ્ટ્રપ્રમુખ માટે કરવાનો નિર્ણય કરવામાં આવ્યો અને તેને મરિન વન નામ આપવામાં આવ્યું.